Държавен вестник, бр. 87, 2012 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  87
Приложение № 4
към чл. 10, ал. 1 
Рамка за системите за управление на без­
опасността (СУБ)
Въведение
Настоящото приложение определя рамката 
за въвеждането и поддържането на система за 
управление на безопасността (СУБ) от летище, 
притежаващо удостоверение за експлоатационнa 
годност. СУБ е управляваща система за упра­
вление на безопасността от дадена организация. 
Рамката включва четири компонента и дванадесет 
елемента, които представляват минималните 
изисквания за въвеждането на СУБ. Изпълнени­
ето на рамката е необходимо да е съизмеримо с 
големината на организацията и сложността на 
предоставяните услуги. Това приложение включва 
и кратко описание на всеки елемент от рамката.
1. Политика за безопасност и цели
1.1. Ангажименти на ръководството и отго­
ворности 
1.2. Отговорници по безопасността
1.3. Определяне/назначаване на ключов пер­
сонал по безопасността
1.4. Координация на планирането на меро­
приятия в случай на аварийна обстановка на 
летището
1.5. Документация на СУБ
2. Управление на риска за безопасността
2.1. Идентифициране на заплахите/опаснос­
тите
2.2. Оценка и намаляване на риска за без­
опасността
3. Гарантиране на безопасността
3.1. Мониторинг и оценка на функционирането 
на безопасността
3.2. Управление на промяната
3.3. Непрекъснато подобряване на СУБ
4. Повишаване на безопасността
4.1. Обучение и образование
4.2. Комуникация по безопасността
1. Политика за безопасност и цели
А н г а ж и м е н т и  н а  р ъ к о в о д с т в о т о  и 
о т г о в о р н о с т и
Летище, притежаващо удостоверение за екс­
плоатационнa годност, определя политиката за 
безопасност на организацията, която е необхо­
димо да е в съответствие с международните и 
националните изисквания и която се подписва от 
отговорния ръководител на организацията. Поли­
тиката за безопасност е необходимо да отразява 
ангажиментите на организацията по отношение 
на безопасността; да включва ясно заявление 
за осигуряването на необходимите ресурси за 
изпълнението на политиката за безопасност; и 
да бъде разгласена с видима подкрепа в цялата 
организация. Политиката за безопасност включва 
процедурите за докладване на безопасността; 
да посочва ясно кои видове работни практики 
са недопустими; и да включва условията, при 
които не се прилагат дисциплинарни действия. 
Политиката за безопасност е необходимо да се 
преразглежда периодично, за да се гарантира, 
че продължава да бъде приложима и подходяща 
за организацията.
1.2. Отговорници по безопасността
Летище, притежаващо удостоверение за екс­
плоатационнa годност, посочва отговорен ръково­
дител, които независимо от другите му функции 
ще носи основната отговорност и отчетност от 
името на летището, притежаващо удостоверение 
за експлоатационнa годност, за въвеждането и 
поддържането на СУБ. Летището, притежаващо 
удостоверение за експлоатационнa годност, е 
необходимо също да посочи отговорностите на 
всички членове на ръководството, независимо 
от другите им функции, както и тези на служи­
телите по отношение на функционирането на 
СУБ. Свързаните с безопасността отговорности, 
отчетности и правомощия се документират и 
оповестявт в цялата организация и включват 
определяне на ръководните нива, имащи власт да 
вземат решения по отношение на толерирането 
на риска за безопасността.
1.3. Определяне/назначаване на ключов пер­
сонал по безопасността
Летище, притежаващо удостоверение за 
експлоатационнa годност, посочва ръководител 
по безопасността, който ще бъде отговорно и 
координационно лице за внедряването и поддър­
жането на ефективна СУБ.
1.4. Координация на планирането на меро­
приятия в случай на аварийна обстановка на 
летището
Летище, притежаващо удостоверение за екс­
плоатационнa годност, е необходимо да има план 
за мероприятия в случай на аварийна обстановка 
на летището, който да предвижда нормален и 
ефективен преход от нормална работа към ава­
рийни действия и обратно към нормална работа и 
да бъде добре координиран с плановете за дейст­
вия при аварийна обстановка на организациите, 
с които е необходимо да си взаимодейства при 
предоставянето на своите услуги.
1.5. Документация на СУБ
Летище, притежаващо удостоверение за 
експлоатационнa годност, разработва план за 
въвеждане на СУБ, одобрен от висшето ръко­
водство на организацията и определящ подхода 
на организацията за управление на безопас­
ността по начин, който отговаря на целите на 
организацията по отношение на безопасността. 
Организацията създава и поддържа докумен­
тация на СУБ, опис­ваща политиката и целите 
по отношение на безопасността, изискванията 
на СУБ, процесите и процедурите на СУБ, от­
четностите, отговорностите и правомощията за 
процесите и процедурите, както и резултатите на 
СУБ. Също така, като част от документацията 
на СУБ летището, притежаващо удостоверение 
за експлоатационна годност, съставя и поддържа 
ръководство за системата за управление на без­
опасността (РСУБ), за да оповести своя подход 
към управлението на безопасността в цялата 
организация.
2. Управление на риска за безопасността
2.1. Идентифициране на опасностите
Летище, притежаващо удостоверение за екс­
плоатационна годност, разработва и поддържа 
определен процес, който да осигурява иденти­
фицирането на опасностите при операциите.